Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2011 m. RUGSĖJO 30 d. SPRENDIMO NR. TS-347 „DĖL KĖDAINIŲ RAJONO SAVIVALDYBĖS TARYBOS KOMITETŲ VEIKLOS NUOSTATŲ TVIRTINIMO“ PAKEITIMO**

2017 m. birželio 20 d. Nr. SP –152

Kėdainiai

Kėdainių rajono savivaldybės taryba n u s p r e n d ž i a:

Pakeisti Kėdainių rajono savivaldybės tarybos Kontrolės komiteto veiklos nuostatus, patvirtintus Kėdainių rajono savivaldybės tarybos 2011 m. rugsėjo 30 d. sprendimu Nr. TS-347 „Dėl Kėdainių rajono savivaldybės tarybos komitetų veiklos nuostatų tvirtinimo“:

1. Pakeisti nuostatų 8.8 punktą ir jį išdėstyti taip:

„8.8. dirba pagal Savivaldybės tarybos patvirtintą veiklos programą ir kiekvienų metų pradžioje už savo veiklą atsiskaito Savivaldybės tarybai reglamento nustatyta tvarka;“

2. Papildyti nuostatus 8.9 punktu ir jį išdėstyti taip:

„8.9. nagrinėja iš asmenų gaunamus pranešimus ir pareiškimus apie Savivaldybės administracijos, įmonių, įstaigų ir jų vadovų veiklą ir teikia dėl jų siūlymus Savivaldybės administracijai ir Savivaldybės tarybai.“

Savivaldybės meras

Saulius Grinkevičius Neringa Petkevičienė Dalius Ramonas Rūta Švedienė

2017-06- 2017-06- 2017-06- 2017-06-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2011 m. RUGSĖJO 30 d. SPRENDIMO NR. TS-347 „DĖL KĖDAINIŲ RAJONO SAVIVALDYBĖS TARYBOS KOMITETŲ VEIKLOS NUOSTATŲ TVIRTINIMO“ PAKEITIMO**

2017 m. birželio 16 d.

Kėdainiai

**Parengto sprendimo projekto tikslai**

Pakeisti ir papildyti Kėdainių rajono savivaldybės tarybos Kontrolės komiteto veiklos nuostatus.

**Sprendimo projekto esmė, rengimo priežastys ir motyvai:**

Lietuvos Respublikos Seimas 2017 m. gegužės 25 d. priėmė Lietuvos Respublikos vietos savivaldos įstatymo Nr. I-533 14 straipsnio pakeitimo įstatymą Nr. XIII-384 (toliau – Pakeitimo įstatymas), kuris įsigaliojo nuo 2017 m. birželio 1 d.

Pakeitimo įstatyme pasikeitė tai, kad Kontrolės komitetas už savo veiklą atsiskaito savivaldybės tarybai ne kiekvienų metų pabaigoje, o metų pradžioje. Taip pat papildyta nauju punktu, kad Kontrolės komitetas nagrinėja iš asmenų gaunamus pranešimus ir pareiškimus apie savivaldybės administracijos, įmonių, įstaigų ir jų vadovų veiklą ir teikia dėl jų siūlymus savivaldybės administracijai ir savivaldybės tarybai.

Atsižvelgus į Pakeitimo įstatymą siūloma pakeisti Kėdainių rajono savivaldybės tarybos Kontrolės komiteto veiklos nuostatų 8.8 punktą ir papildyti nauju 8.9 punktu.

**(jeigu sprendimui įgyvendinti reikalingos lėšos):**

Nėra.

**Laukiami rezultatai**

Bus pakeisti Kėdainių rajono savivaldybės tarybos Kontrolės komiteto veiklos nuostatai.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Tarybos sekretorė Neringa Petkevičienė